**Skrējiena pa Rēzeknes pilsētas ielām „Ieelpo Rēzekni!”**

**veltīta LR proklamēšanas dienai**

**NOLIKUMS**

1. **Mērķis un uzdevumi:**

* Veicināt sportisku un veselīgu dzīvesveidu visu paaudžu Rēzeknes iedzīvotāju vidū;
* Nodrošināt jauniešu līdzdalību pilsētas sabiedriskajos procesos, iesaistot brīvprātīgos jauniešus skrējiena organizēšanā;
* Popularizēt skriešanu kā veselīga un sportiska dzīvesveida sastāvdaļu;
* Noskaidrot labākos skrējējus un atraktīvākās komandas.

1. **Laiks un vieta, trase:**

* Skrējiens notiks **2013.gada 18.novembrī** **plkst. 14:00**, pulcēšanās pie Rēzeknes Festivāla parkā, **reģistrēšanās un numuru izņemšana no plkst.13:00**;
* Skrējiena trase: **starts plkst.14:00** no Festivāla parka pa Atbrīvošanas aleju virzienā uz Ziemeļu mikrorajonu līdz Atbrīvošanas alejas un Lubānas ielas krustojumam un atpakaļ pa Atbrīvošanas aleju līdz Festivāla parkam. Trases garums – apm. 3,2 km. **Plkst.15:30 apbalvošana.**

1. **Skrējiena organizatori:**

* Skrējiena idejas autors: Rēzeknes pilsētas Jauniešu dome;
* Skrējienu organizē Rēzeknes pilsētas domes Sporta pārvalde sadarbībā ar Rēzeknes pilsētas pašvaldības iestādes „Austrumlatvijas radošo pakalpojumu centrs” Jaunatnes lietu nodaļu un Jauniešu domi;
* Galvenais tiesnesis - Valentīna Svilāne.

1. **Dalībnieki:**

* Piedalīties skrējienā aicināti **gan individuāli dalībnieki, gan komandas**;
* Piedalīties aicināti Rēzeknes pilsētas izglītības iestāžu audzēkņi, veidojot komandas (1 komandā vismaz 5 dalībnieki). Komandu skaits neierobežots. **Komandas tiek aicinātas veidot savu vizuālo tēlu/skrējiena noformējumu;**
* **Citi Rēzeknes pilsētas un kaimiņu novadu iedzīvotāji**.

1. **Skrējiena programma:**

* **Ar laika kontroli** – pieteikšanās tikai **līdz 11.novembrim**

Sadalījums divās vecuma grupās vīriešiem un sievietēm

|  |  |
| --- | --- |
| Jaunieši (15 - 24 g.)  Vīrieši (25 g. un vecāki) | Jaunietes (15 - 24 g.)  Sievietes (25 g. un vecākas) |

* **Bez laika kontroles**:

Dalībniekiem bez vecuma ierobežojuma, būs iespēja reģistrēties arī starta vietā 18.novembrī no plkst.13:00.

1. **Pieteikumi:**

* **Individuālie dalībnieki un komandas skrējienam var pieteikties līdz 2013.gada 11.novembrim Rēzeknes Sporta pārvaldē (18.novembra ielā 39, 2.stāvā, 3.kab. vai pa e-pastu:** [**sports@rezekne.lv**](mailto:sports@rezekne.lv)**);**
* Skrējiena nolikums un pieteikuma veidlapa atrodama: [www.rezekne.lv](http://www.rezekne.lv). Papildinformācija: Jaunatnes lietu speciāliste, Iveta Balčūne, t.: 64622599, metodiķe Linda Vanaga , t.; 64622599, Sporta pārvaldes vadītāja vietniece, Valentīna Svilāne, t.: 26453063;
* Pieteikumā dalībnieki ar savu parakstu apliecina, ka uzņemas pilnu atbildību par savas veselības atbilstību distances veikšanai. Dalībniekiem, kas jaunāki par 18 gadiem, jābūt līdzi atbildīgai personai, kas paraksta pieteikumu. Nākot uz startu, ņemt līdzi parakstītā pieteikuma oriģinālu.

1. **Apbalvošana**

Ar laika kontroli startējošie dalībnieki - uzvarētāji katrā grupā tiks apbalvoti ar kausiem, 2.-3. vietu ieguvēji – ar medaļām, pārējie dalībnieki un startējošie bez laika kontroles saņems piemiņas nozīmīti par piedalīšanos skrējienā. Tiks apbalvotas atraktīvākās masu skrējiena dalībnieku komandas.